ร้าน “แซ่บ อีลี่” (Zaab Eli) ร้านนี้เป็นร้านในเครือของคุณตันนั่นเอง ซึ่งสาขานี้ที่ทองหล่อ ซอย 10 ตรงโครงการ Arena 10 อยู่ที่ชั้น 2 ค่ะ เข้าไปในโครงการอยู่ทางด้านซ้ายมือติดกับสนามฟุตบอล หรือแถวๆ Funky Villa เลยค่ะมีที่จอดรถเพียบ สะดวกสบายค่ะ หรือหากใครมาทางรถไฟฟ้าก็สะดวกนะมาลงสถานีทองหล่อ และต่อมอไซด์หรือแท็กซี่ก็ได้เช่นกันค่ะ ส่วนบรรยากาศร้าน เน้นการตกแต่งด้วยโคมไฟสีๆ อันใหญ่แบบถูกใจตามสไตล์วัยรุ่น วัยทำงานค่ะ ออกชิค ชิคดี ชอบค่ะ
สำหรับเมนู ร้านนี้แค่ฟังจากชื่อก็รู้และนะว่าเค้าเน้นเป็นอาหารประเภทแบบอีสานๆ หน่อย ซึ่งเป็นอาหารอีสานแบบไฮโซขึ้นมานิดนึง เพราะอยู่ใจกลางเมืองทองหล่อเลย ส่วนเมนูเด็ดที่ใครๆ ก็ต้องสั่ง “ตำข้าวโพดมะพร้าวอ่อน”  ซึ่งรสชาติแซ่บสะใจจริงๆ ออกเปรี้ยวๆ หน่อย อร่อยโดนใจจ้า